93/227/ETY: Komission päätös, tehty 5 päivänä huhtikuuta 1993, Animo-tietokoneverkon väliaikaisesta käyttöönotosta Italiassa



Virallinen lehti nro L 097 , 23/04/1993 s. 0031 - 0032

Suomenk. erityispainos Alue 3 Nide 49 s. 0117

Ruotsink. erityispainos Alue 3 Nide 49 s. 0117



KOMISSION PÄÄTÖS, tehty 5 päivänä huhtikuuta 1993, Animo-tietokoneverkon väliaikaisesta käyttöönotosta Italiassa (93/227/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (), sellaisena kuin se on viimeksi muutettuna direktiivillä 92/118/ETY (), ja erityisesti sen 20 artiklan 3 kohdan, sekä katsoo, että Animo-tietokoneverkon toteuttamisen varmistamiseksi komissio on erityisesti tehnyt päätöksen 91/398/ETY () eläinlääkintäviranomaiset yhdistävästä tietokoneverkosta (Animo), päätöksen 91/585/ETY () eläinlääkintäviranomaiset yhdistävän tietokoneverkon (Animo) tiettyjen laitteiden vähimmäisvaatimuksista, päätöksen 92/175/ETY () Animo-tietokoneverkon yksiköiden luettelosta ja tunnistamisesta, sellaisena kuin se on muutettuna päätöksellä 93/71/ETY (), ja päätöksen 92/341/ETY () Animon paikallisyksiköiden tietokonepohjaisesta paikantamisesta, hallinnollisten ja rahoitusongelmien vuoksi Italian viranomaiset eivät saa Animo-tietokoneverkkoa täydellisesti toimintaan 1 päivään huhtikuuta 1993 edellä mainittujen päätösten mukaisesti, tässä tilanteessa olisi määrättävä siirtymätoimenpiteistä, jotka koskevat Animo-tietokoneverkon väliaikaista käyttöönottoa Italiassa vuoden ajan, edellä mainittujen väliaikaisten toimenpiteiden soveltaminen ei saa rajoittaa Animon palvelukeskuksen ja jäsenvaltioiden yhteistyön yksityiskohtaisista säännöistä 25 päivänä syyskuuta 1992 tehdyn komission päätöksen 92/486/ETY () määräysten ja erityisesti sen 2 artiklan määräysten soveltamista, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Poiketen päätöksistä 91/398/ETY, 91/585/ETY, 92/175/ETY ja 92/341/ETY Italia voi soveltaa liitteessä kuvattua järjestelmää 1 päivään huhtikuuta 1993 alkaen 31 päivään maaliskuuta 1994. 2. Edellä 1 kohdassa määrätty poikkeusjärjestelmä ei rajoita päätöksen 92/486/ETY määräysten soveltamista Italiassa. 2 artikla Tämä päätös on osoitettu kaikille jäsenvaltioille. Tehty Brysselissä 5 päivänä huhtikuuta 1993. Komission puolesta René STEICHEN Komission jäsen () EYVL N:o L 224, 18.8.1990, s. 29 () EYVL N:o L 62, 15.3.1993, s. 49 () EYVL N:o L 221, 9.8.1991, s. 30 () EYVL N:o L 314, 15.11.1991, s. 54 () EYVL N:o L 80, 25.3.1992, s. 1 () EYVL N:o L 25, 2.2.1993, s. 39 () EYVL N:o L 188, 8.7.1992, s. 37 () EYVL N:o L 291, 7.10.1992, s. 20 LIITE SIIRTYMÄTOIMENPITEET 1. Jokainen päätöksessä 92/175/ETY tarkoitettu paikallinen yksikkö on yhteydessä yhteensovittavaan paikalliseen viranomaiseen telekopiolaitteella. Italian viranomaisten on toteutettava tarvittavat toimenpiteet, jotta erityisesti viestin lähettäminen tehdään Animo-järjestelmän yhteydessä määrätyissä määräajoissa. 2. Keskusyksiköllä ja jokaisella yhteensovittavalla paikallisella viranomaisella on päätöksen 91/585/ETY mukainen tietokonelaitteisto. 3. Jokaisella päätöksessä 92/175/ETY määrätyssä luettelossa mainitulla rajatarkastusasemalla on päätöksen 91/585/ETY mukainen tietokonelaitteisto. 4. Jos yhteensovittavan paikallisen viranomaisen toimipaikka on rajatarkastusaseman yhteydessä, käytetään molemmissa samaa laitteistoa. 5. Yhteensovittavien paikallisten viranomaisten luettelo on seuraava: Ancona Bari Campo di Trens Campogalliano Catania Fiumicino Livorno Genova Gorizia Milano Napoli Pollein Porto Torres Torino Verona Reggio Calabria Pescara.